32002R1667
L 252/8
JURNALUL OFÍCIAL AL UNIUNII EUROPENE
REGULAMENTUL (CE) NR. 1667/2002 AL COMISIEI
din 19 septembrie 2002
de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare și de derogare de la respectivul regulament
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1255/1999 al Consiliului din 17 mai 1999 privind organizarea comună a pieței laptelui și produselor lactate (1), modificat ultima dată de Regulamentul (CE) nr. 509/2002 (2), în special articolul 29 alineatul (1),
având în vedere Regulamentul (CE) nr. 1151/2002 al Consiliului din 27 iunie 2002 de stabilire a anumitor concesii sub forma unor contingente tarifare comunitare pentru anumite produse agricole și de prevedere a unei adaptări, ca măsură autonomă și tranzitorie, a unor concesii agricole prevăzute în Acordul European cu Estonia (3), în special articolul 1 alineatul (3),
având în vedere Regulamentul (CE) nr. 1361/2002 al Consiliului din 22 iulie 2002 de stabilire a anumitor concesii sub forma unor contingente tarifare comunitare pentru anumite produse agricole și de prevedere a unei adaptări, ca măsură autonomă și tranzitorie, a unor concesii agricole prevăzute în Acordul European cu Lituania (4), în special articolul 1 alineatul (3),
având în vedere Regulamentul (CE) nr. 1362/2002 al Consiliului din 22 iulie 2002 de stabilire a anumitor concesii sub forma unor contingente tarifare comunitare pentru anumite produse agricole și de prevedere a unei adaptări, ca măsură autonomă și tranzitorie, a unor concesii agricole prevăzute în Acordul European cu Letonia (5), în special articolul 1 alineatul (3),
având în vedere Regulamentul (CE) nr. 1408/2002 al Consiliului din 29 iulie 2002 de stabilire a anumitor concesii sub forma unor contingente tarifare comunitare pentru anumite produse agricole și de prevedere a unei adaptări, ca măsură autonomă și tranzitorie, a unor concesii agricole prevăzute în Acordul European cu Ungaria (6), în special articolul 1 alineatul (3),
întrucât:
(1)
Regulamentul (CE) nr. 2535/2001 (7) al Comisiei, modificat ultima dată de Regulamentul (CE) nr. 1165/2002 (8), stabilește, inter alia, normele de aplicare pentru lapte și produse lactate ale regimurilor de import prevăzute în Acordurile Europene dintre Comunitate și anumite țări central și est europene. Acest regulament trebuie modificat pentru a pune în aplicare concesiile prevăzute în Regulamentele (CE) nr. 1151/2002, (CE) nr. 1361/2002, (CE) nr. 1362/2002 și (CE) nr. 1408/2002.
(2)
Noile contingente trebuie deschise la 1 octombrie 2002, iar contingentele existente trebuie redeschise, în cazul în care cantitățile rezultate din noile contingente depășesc cantitățile deschise în iulie 2002. Deoarece contingentele de import prevăzute în Regulamentul (CE) nr. 2535/2001 sunt deschise în mod normal la 1 iulie, trebuie prevăzută o derogare de la articolele 6, 12 și 14 din respectivul regulament.
(3)
Anumite contingente noi înseamnă cantități limitate care fac articolul 13 alineatul (2) din Regulamentul (CE) nr. 2535/2001 inaplicabil. Prin urmare, această prevedere trebuie adaptată.
(4)
Rambursarea taxelor de import privind produsele menționate în părțile 8 și 9 din anexa I la Regulamentul (CE) nr. 2535/2001 sub forma lui dinainte de intrarea în vigoare a prezentului regulament și importate conform certificatelor folosite de la 1 iulie 2000 intră în sfera de aplicare a articolelor 878-898 din Regulamentul (CEE) nr. 2454/93 al Comisiei din 2 iulie 1993 de stabilire a dispozițiilor de punere în aplicare a Regulamentului (CEE) nr. 2913/92 al Consiliului de stabilire a Codului Vamal Comunitar (9), modificat ultima dată de Regulamentul (CE) nr. 444/2002 (10).
(5)
Măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 2535/2001 se modifică după cum urmează:
1.
Articolul 5 litera (b) se înlocuiește cu următorul text:
„(b)
contingentele prevăzute în Regulamentele (CE) nr. 2290/2000, (CE) nr. 2433/2000, (CE) nr. 2434/2000, (CE) nr. 2435/2000, (CE) nr. 2475/2000, (CE) nr. 2851/2000, (CE) nr. 1151/2002, (CE) nr. 1361/2002, (CE) nr. 1362/2002 și (CE) nr. 1408/2002;”.
2.
Primul paragraf din articolul 13 alineatul (2) se înlocuiește cu următorul text:
„Solicitările de certificat se referă la cel mult 10 % din cantitatea disponibilă conform contingentului pentru perioada de șase luni prevăzută în articolul 6 și implică cel puțin 10 tone.”
3.
Punctele 4, 7, 8 și 9 din partea B din anexa I se înlocuiesc cu textul din anexa la prezentul regulament.
Articolul 2
(1) Fără a aduce atingere articolului 6 și articolului 14 alineatul (1) din Regulamentul (CE) nr. 2535/2001, pentru perioada de la 1 iulie la 31 decembrie 2002, solicitările de certificate de import pot fi prezentate de la 1 la 10 octombrie 2002 pentru contingentele deschise la 1 octombrie 2002 prevăzute la punctele 4, 7, 8 și 9 din partea B din anexa I la regulamentul menționat.
Solicitările de certificat se referă la cel mult 10 % din cantitatea reglementată de contingentul deschis la 1 octombrie 2002 și implică cel puțin 10 tone.
(2) Fără a aduce atingere articolului 12 din Regulamentul (CE) nr. 2535/2001, operatorii care au prezentat solicitări de certificat de import conform unuia dintre contingentele prevăzute la punctele 4, 7, 8 și 9 din partea B din anexa I la regulamentul menționat în timpul perioadei de depunere de la 1 la 10 iulie 2002 pot prezenta o solicitare suplimentară cu privire la contingentul respectiv conform prezentului regulament.
Articolul 3
Prezentul regulament intră în vigoare la 1 octombrie 2002.
Articolul 1 alineatul (3) se aplică de la 1 iulie 2002, cu excepția deschiderii contigentelor 09.4776, 09.4777 și 09.4778 de la punctul 4 din partea B din anexa I la Regulamentul (CE) nr. 2535/2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 septembrie 2002.